《雨中过麻姑山简董使君王司理》
明代·林大春

晓色苍茫源口雨，仙山幽兴杳难乘。金丹怅望空排雾，玉液曾难可似冰。

最爱颜公书独古，欲陪谢老赋何能。高秋肯为投车出，多病无妨策马登。

作者简介：（1523—1588）明广东潮阳人，字邦阳，一字井丹。嘉靖二十九年进士。授行人，累官浙江提学副使，致高拱私党于法，为言官论劾，罢官。有《井丹集》。